2018. gada27. martā Noteikumi Nr. 181

Rīgā (prot. Nr. 17 19. §)

**Grozījumi Ministru kabineta 2010. gada 19. oktobra noteikumos Nr.** **987 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1. apakšaktivitātes "Zinātnes infrastruktūras attīstība" pirmo projektu iesniegumu atlases kārtu"**

Izdoti saskaņā ar

Eiropas Savienības struktūrfondu

un Kohēzijas fonda vadības

likuma 18. panta 10. punktu

Izdarīt Ministru kabineta 2010. gada 19. oktobra noteikumos Nr. 987 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1. apakšaktivitātes "Zinātnes infrastruktūras attīstība" pirmo projektu iesniegumu atlases kārtu" (Latvijas Vēstnesis, 2010, 174. nr.; 2011, 102. nr.; 2013, 122., 215. nr.; 2014, 210. nr.) šādus grozījumus:

1. Papildināt 2.1.2. apakšpunktu aiz vārda "pamatdarbībā" ar vārdiem "un ierobežotas jomas darbībā".

2. Papildināt noteikumus ar 2.1.3 apakšpunktu šādā redakcijā:

"2.1.3 ierobežotas jomas darbība – pētniecības organizācijas vai pētniecības infrastruktūras saimnieciskā pamatdarbība, kas atbilst šādiem kritērijiem:

2.1.3 1. ir tieši saistīta ar pētniecības organizācijas vai pētniecības infrastruktūras darbību un izmantošanu ar saimniecisku darbību nesaistītā jomā;

2.1.3 2. tiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai pamatdarbībai;

2.1.3 3. katru gadu iedalītā jauda finanšu izteiksmē nepārsniedz 20 procentus no pētniecības infrastruktūras kopējās gada jaudas finanšu izteiksmē;".

3. Papildināt 2.2.2. apakšpunktu aiz vārdiem "ar saimniecisku darbību nesaistītajā pamatdarbībā" ar vārdiem "un ierobežotas jomas darbībā".

4. Papildināt noteikumus ar 2.12. apakšpunktu šādā redakcijā:

"2.12.tirgus cena – cena par pakalpojuma sniegšanu, ievērojot tirgus nosacījumus. Ja tirgus cena nav noteikta, pētniecības organizācija vai pētniecības infrastruktūra sniedz savu pakalpojumu par tādu cenu, kas atbilst vismaz vienam no šādiem nosacījumiem:

2.12.1. cena atspoguļo pakalpojuma izmaksas, neietverot to nolietojuma izmaksu daļu, kas tiek segta no publiskā finansējuma, un iekļauj uzcenojumu, kas noteikts, pamatojoties uz tādiem uzcenojumiem, ko piemēro uzņēmumi, kuri darbojas attiecīgā pakalpojuma nozarē;

2.12.2. cena ir godīgas konkurences sarunu rezultāts, ko pētniecības organizācija vai pētniecības infrastruktūra risina kā pakalpojuma sniedzēja, lai iegūtu maksimālo saimniecisko labumu brīdī, kad tiek noslēgts līgums, un tā sedz vismaz robežizmaksas."

5. Izteikt 7.4. apakšpunktu šādā redakcijā:

"7.4. informācija par zinātniskajām institūcijām, kurām tiks nodrošināta piekļuve valsts nozīmes pētniecības centra infrastruktūrai, un minētās piekļuves raksturojums, tai skaitā nosacījums, ka zinātniskās institūcijas, kas nav attiecīgā valsts nozīmes pētniecības centra veidotājas, var izmantot valsts nozīmes pētniecības centra infrastruktūru ar saimniecisku darbību nesaistītu pamatdarbību vai saimniecisku pamatdarbību veikšanai, ja valsts nozīmes pētniecības centru veidojošā zinātniskā institūcija ievēro šo noteikumu 30.13. apakšpunktā vai 79.3 punktā minētos nosacījumus;".

6. Papildināt noteikumus ar 13.9. apakšpunktu šādā redakcijā:

"13.9. atbilstoši šo noteikumu 14.21. apakšpunktā minētajam publiskā finansējuma uzraudzības un atgūšanas mehānismam **Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu** (Eiropas Savienības Oficiālais Vēstnesis, 2014. gada 13. maijs, Nr. L 138/5) (turpmāk – Komisijas regula Nr. [480/2014](http://eur-lex.europa.eu/eli/reg/2014/480/oj/?locale=LV)), 1. pielikumā noteiktajā projekta pārskata (dzīves cikla) periodā (no 2021. gada 1. janvāra līdz 2032. gada 31. decembrim) nodrošina projekta ikgadēju uzraudzību un atbilstošo datu uzkrāšanu šo noteikumu 26. punktā un 31.1. apakšpunktā minētajā gadījumā, ja īsteno šo noteikumu 2.1.3 apakšpunktā minētās darbības."

7. Izteikt 14.21. apakšpunktu šādā redakcijā:

"14.21. izveido publiskā finansējuma uzraudzības un atgūšanas mehānismu, nodrošinot Komisijas regulas Nr. 651/2014 26. panta 7. punktā minēto nosacījumu izpildi, veic projekta ikgadēju uzraudzību un uzkrāj datus Komisijas regulas Nr. [480/2014](http://eur-lex.europa.eu/eli/reg/2014/480/oj/?locale=LV) 1. pielikumā noteiktajā projekta pārskata (dzīves cikla) periodā līdz 2020. gada 31. decembrim šo noteikumu 26. punktā un 31.1. apakšpunktā minētajā gadījumā, ja īsteno šo noteikumu 2.1.3 apakšpunktā minētās darbības, un 31.2.2. apakšpunktā minētajā gadījumā. Pēc 2020. gada 31. decembra šajā apakšpunktā minētās funkcijas nodrošina atbilstoši šo noteikumu 13.9. apakšpunktam."

8. Papildināt noteikumus ar 19.9. apakšpunktu šādā redakcijā:

"19.9. kārtība, kādā norēķinās par piekļuvi pētniecības infrastruktūrai, paredzot, ka pakalpojumu sniedz:

19.9.1. par pašizmaksu, neietverot to nolietojuma izmaksu daļu, kas tiek segta no publiskā finansējuma, un neiekļaujot uzcenojumu, ja sadarbības partneris pētniecības infrastruktūru izmanto ar saimniecisku darbību nesaistītas pamatdarbības veikšanai;

19.9.2. par tirgus cenu, ja sadarbības partneris pētniecības infrastruktūru izmanto saimnieciskās pamatdarbības veikšanai."

9. Izteikt 25. punktu šādā redakcijā:

"25.  Finansējuma saņēmējs un sadarbības partneri projekta ietvaros veiktos ieguldījumus saimniecisku un ar saimniecisku darbību nesaistītu pamatdarbību veikšanai izmanto, ievērojot šādus nosacījumus:

25.1. pakalpojumu sniedz par pašizmaksu, neietverot to nolietojuma izmaksu daļu, kas tiek segta no publiskā finansējuma, un neiekļaujot uzcenojumu, ja pētniecības infrastruktūras lietotājs (trešā puse) ir zinātnisko institūciju reģistrā reģistrēta zinātniskā institūcija, kas atbilst pētniecības organizācijas definīcijai un pētniecības infrastruktūru izmanto ar saimniecisku darbību nesaistītas pamatdarbības veikšanai;

25.2. pakalpojumu sniedz par tirgus cenu, ja pētniecības infrastruktūras lietotājs (trešā puse) pētniecības infrastruktūru izmanto saimnieciskās pamatdarbības veikšanai."

10. Svītrot 32.1. apakšpunktā vārdus "un tikai labuma guvēja darbībā".

11. Svītrot 32.2. apakšpunktā vārdus "un tos nenodod lietošanā trešajām personām".

12. Aizstāt 53.1. apakšpunktā skaitli un vārdus "10 gadus no dienas, kad piešķirts pēdējais atbalsts saskaņā ar šiem noteikumiem" ar vārdiem "visu projekta pārskata (dzīves cikla) periodu".

13. Papildināt noteikumus ar 79.2,  79.3, 79.4 un 79.5 punktu šādā redakcijā:

"79.2 Šo noteikumu 2.1.2., 2.1.3 un 2.2.2. apakšpunktā minētās darbības atbalstāmas un šo noteikumu 32.1. un 32.2. apakšpunktā minētie attiecināmības nosacījumi ir piemērojami projekta pārskata (dzīves cikla) periodā.

79.3 Finansējuma saņēmējs un sadarbības partneris nodrošina, ka projekta dzīves cikla laikā finansējuma saņēmēja un sadarbības partnera institūcijā ar komercdarbības atbalstu nesaistītam projektam vai kombinēta atbalsta veida projekta ar saimniecisku darbību nesaistītai projekta daļā ierobežotas jomas darbībai iedalītā jauda finanšu izteiksmē nepārsniedz 20 procentus no pētniecības infrastruktūras kopējās gada jaudas finanšu izteiksmē. Ja kādā no kalendāra gadiem projekta pārskata (dzīves cikla) periodā ierobežotas jomas darbībai iedalītā jauda finanšu izteiksmē pārsniedz 20 procentus no pētniecības infrastruktūras kopējās gada jaudas, finansējuma saņēmējam piemēro šo noteikumu 13.9. apakšpunktā minēto publiskā finansējuma atgūšanas mehānismu.

79.4 Finansējuma saņēmējs un sadarbības partneris institūcijas finanšu vadības un grāmatvedības politikas aprakstā norāda kārtību, kādā institūcija nodrošina projekta atbilstību šo noteikumu 2.1.33. apakšpunktā, 25. un 79.3 punktā minētajiem nosacījumiem.

79.5 Finansējuma saņēmējs un sadarbības partneris uzkrāj datus par šo noteikumu 37.1. apakšpunktā minēto ēku un telpu enerģijas patēriņu, ja šīm telpām ir atsevišķa enerģijas uzskaite."

14. Izteikt 80.1 1. apakšpunktu šādā redakcijā:

"80.1 1. ja ar komercdarbības atbalstu nesaistīta projekta vai projekta daļas ietvaros iegādātu ilgtermiņa ieguldījumu projekta pārskata (dzīves cikla) periodā izmanto saimnieciskai darbībai, finanšu izteiksmē pārsniedzot šo noteikumu 79.3 punktā minēto ierobežotas jomas darbībai iedalītās jaudas apmēru. Finansējuma samazinājuma apmēra noteikšanai piemēro šo noteikumu 14.21. apakšpunktā minēto publiskā finansējuma uzraudzības un atgūšanas mehānismu;".

Ministru prezidents,

veselības ministra

pienākumu izpildītājs Māris Kučinskis

Izglītības un zinātnes ministrs Kārlis Šadurskis